OpenLLM-France/wikimedia huggingface dataset:
# Walterhill (Tennessee)

Walterhill Ameriketako Estatu Batuetako erroldak esleitutako leku bat da. Rutherford konderrian dago, Tennessee estatuan. 407 biztanle ditu, 7,808502 kilometro koadroko azaleran banatuta.

## Ikus, gainera

* Rutherford konderria

## Kanpo estekak

* Datuak: Q2260703
# Walterboro (Hego Carolina)

Walterboro Ameriketako Estatu Batuetako hiri bat da. Colleton konderrian dago, Hego Carolina estatuan. 5.544 biztanle ditu, 17,044662 kilometro koadroko azaleran banatuta.

## Ikus, gainera

* Colleton konderria

## Kanpo estekak

* Datuak: Q2725722
* Multimedia: Walterboro, South Carolina / Q2725722
# Walter Wallberg

Walter Wallberg (Bollnäs, 2000ko martxoaren 24 - ) Suediako eskiatzaile akrobatikoa da. 2022ko Neguko Olinpiar Jokoetan koskatako proban urrezko domina irabazi zuen.

## Ibilbidea

Bi urte baino ez zituela hasi zen eskiatzen eta hamabi urterekin akrobaziazko eskiaz zaletu zen. 2015-2016 denboraldian gazte mailako Europako Kopa irabazi zuen eta Munduko Txapelketan zilarrezko domina eskuratu zuen. 2018ko Pyeongchangeko Jokoetan hartu zuen parte baina emaitzak oso apalak izan ziren.
2020 eta 2021 artean belauneko hiru ebakuntza jasan ondoren 2022ko Pekingo Jokoetan txapeldun olinpikoa izan zen faboritoa zen Mikael Kingsbury kanadarra mendean hartuta. 83.23-ko puntuazioa lortu zuen.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 01 ! | Koxkak |
| Munduk Txapelketa (Gazte mailan) ||||
| Urtea | Lekua | Domina | Proba |
| 2015 | Duved ( Suedia) | 01 ! | Koxkak |

## Erreferentziak

* ↑ (Suedieraz) about – Walter Wallberg. (Noiz kontsultatua: 2022-02-10).
* ↑ (Gaztelaniaz) «Biografías Olímpicas de los Juegos Olímpicos de Invierno - Walter Wallberg» ESPNdeportes.com (Noiz kontsultatua: 2022-02-10).
* ↑ (Ingelesez) admin. Walter Wallberg wins Olympic medal: “Nothing can stop me”. (Noiz kontsultatua: 2022-02-10).
* ↑ (Ingelesez) «Wallberg upsets 'The King' to claim Olympic moguls crown» AP NEWS 2022-02-05 (Noiz kontsultatua: 2022-02-10).

## Kanpo estekak

* Walter Wallbergen webgune ofiziala
* Datuak: Q28468134
# Walter Winchell

Walter Winchell (New York, 1897ko apirilaren 7a – Los Angeles, 1972ko otsailaren 20a) irratiko berri berriemailea eta egunkariko esamesen sekzioko idazle estatubatuarra izan zen.

## Erreferentziak

* ↑ (Ingelesez) «AMERICAN MASTERS: Walter Winchell: The Power Of Gossip» KPBS Public Media 2020-10-19 (Noiz kontsultatua: 2022-07-12).

## Kanpo estekak

* Datuak: Q3097952
* Multimedia: Walter Winchell / Q3097952
# Xerxes II.a

Xerxes II.a (antzinako persieraz: Xšaya-ṛšā‎; persieraz: خشایارشا‎, antzinako grezieraz: Ξερξης eta hebreeraz: אֲחַשְׁוֵרוֹשׁ‎; Persia, ? – K.a. 424) Persiako Errege Handia (Shah) izan zen.
Artaxerxesen semea eta oinordekoa, 45 egunez gobernatu eta gero Sogdiano bere anaiak erail zuen.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 6 or..
# Xesqui Castañer

Xesqui Castañer López (Valentzia, 1952ko uztailaren 9a - Gasteiz, 2018ko urriaren 1a) politikari, ikerlari eta irakaslea izan zen, Arabako Batzar Nagusietan lehenengo emakume presidente.

## Biografia

Valentzian jaioa, 1974an PSOEn integratu zen. Valentziako kultur kontseilariaren aholkulari izan zen. Letrak eta Filologia ikasi zuen. 1985ean Geografia eta Historiako doktoretza egitera Euskal Herriko Unibertsitatera etorri zen. Gasteizko zinegotzia eta Fernando Buesa lehendakariorde ohiaren aholkularia ere izan zen. 1999ko uztailaren 6an, 2003arte, PPren botoei esker, Arabako Batzar Nagusien presidente izateko ardura eskuratu zuen. Kargu horretan zegoenean erlijio ekitaldietara ordezkari gisa joateari uko egin zion. Ondoren, Valentziako Unibertsitatearen irakasle postua lortu zuen. Arte garaikideaz aditua, bereziki emakume eta generoaren espezialista izan zen. 2018ko urriaren 1ean, gaixotasun larri batek jota, hil egin zen, 66 urte zituelarik.

## Obra

* Arte y arquitectura en el País Vasco. Donostia: Nerea, ISBN: 978-84-89569-60-7.
* Género y videocreación en el arte contemporáneo. Tirant lo Blanch, ISBN: 978-84-9086-853-9
* Mito y religión en la plástica alavesa (1450-1650). Arabako Foru Aldundia, ISBN: 978-84-7821-026-8
* José Pinazo Martínez (1879-1933). Punto Rojo, 2011. ISBN: 978-84-15350-98-9
* La imagen de la mujer en la plástica vasca contemporánea. Euskal Herriko Unibertsitatea, ISBN: 78-84-7585-413-7
* Pinturas y pintores flamencos, holandeses y alemanes en el Museo de Bellas Artes de Bilbao. Bilbao Bizkaia Kutxa, 1995.

## Kanpo estekak

* Ohar nekrologikoa Berrian.
* Datuak: Q56860276
# Xerxes I.a

Xerxes I.a edo Xerxes Handia (antzinako persieraz: Xšaya-ṛšā‎; persieraz: خشایارشا‎, antzinako grezieraz: Ξερξης eta hebreeraz: אֲחַשְׁוֵרוֹשׁ‎; Persia, K.a. 519 – K.a. 465) Persiako Errege Handia (Shah) izan zen.
Mediar Gerretan zehar Termopiletako guduan Espartako Leonidas I.a erregea eta 300 espartarren aurka borrokatzeagatik ezaguna izan zen.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 6 or..
* Datuak: Q129165
* Multimedia: Xerxes I / Q129165
# Xevtxenko

Xevtxenko (ukraineraz: Шевченко; ohiko transliterazioak Shevchenko, Chevchenko, eta errusieratik edo ukraineratik euskarara transliteratzeko berdin Xevtxenko), jatorri ukrainarreko abizena da, oso ohikoa Ukrainan, eta baita Sobietar Batasuna izan zeneko beste herrialde batzuetan eta diaspora ukrainarrean. Ukrainako Xvets hitzetik eratortzen da (ukraineraz, швець, zapataria), -enko atzizkia gehiturik, ondorengotza adierazten duen atzizki antroponimikoa.

## Pertsonak

Deitura hau duten pertsonen artean
* Andrii Xevtxenko (1976an jaioa), futbolari ukrainarra.
* Arkadii Xevtxenko (1930-1998), diplomatikoa eta Sobietar Ukrainako desertorea.
* Artem Xevtxenko (1977an jaioa), kazetaria eta Ukrainako telebistako exekutiboa.
* Ihor Xevtxenko (1971n jaioa), politikari ukrainarra.
* Inna Xevtxenko (1990ean jaioa), feminista ukrainarra, Femen taldekoa.
* Liudmyla Xevtxenko (1970ean jaioa), eskubaloiko jokalari ukrainarra.
* Mykyta Xevtxenko (1993an jaioa), Ukrainako futboleko atezaina.
* Oleksandra Xevtxenko (1988an jaioa), feminista ukrainarra, Femen taldekoa.
* Sofia Xevtxenko (2001ean jaioa), izotzetako dantzari errusiarra.
* Taras Xevtxenko (1814-1861), poeta eta artista ukrainarra.
* Taras Xevtxenko, Go_A elektrofolk taldeko musikaria.
* Valentina Shevchenko, Peru eta Kirgizistango nazionalitate bikoitza duen borrokalari kirolaria.
* Vladislav Xevtxenko (1940an jaioa), astronomo errusiarra.

## Tokiak

1964 eta 1991 artean urteen artean Xevtxenko (errusieraz: Шевченко) izena izan zuen Kazakhstango Aktau hiriak.

## Erreferentziak

* ↑ (Ingelesez) Campbell, Mike. «Meaning, origin and history of the surname Shevchenko» Behind the Name (Noiz kontsultatua: 2022-03-07).

## Kanpo estekak

* Datuak: Q3019250
* Multimedia: Shevchenko (surname) / Q3019250
# Xerén con almêijoas

Xerén con almêijoas, Portugalen, Algarbeko Olhão inguruko plater ezaguna da. Musulmanak bertan utzitako arrastoaren ondorioa da. Arto irin polenta irugihar eta txirlekin egosita burutzen da. Martorri eta baratxuria ere erabiltzen da errezeta honetan. Era desberdinetara deitzen zaio, Xerén, Xarén edo Papas de milho adibidez.
# Zeraingo espetxea

Zeraingo espetxea edo ziega, udaletxearekin batera eraiki zen 1711. urtean. Dirudienez, beste zerbitzu batzuen artean, beharrezko zuten horrelako bat antolatzea, azken buruan Zerainen garrantzizko bi bide elkartzen baitziren. Gipuzkoan geratzen den XVIII. mendeko kartzela bakarra da. Gaur egun, kartzela, Ostatu tabernaren barruan aurkitzen da.

## Ezaugarriak

Kartzelaren berezitasun nagusia, paretetako haritz-oholak dira. Haritz-egurrarekin hormak babestuz, presoak ihes egiteko arriskua gutxitzea lortzen zuten. Antza denez, garai hartan egiten ziren bustinezko hormak errazagoak ziren bertatik ihes egiteko. Preso arriskutsuak lotzeko, bestetik, erabiltzen ziren zepo eta girgiluak ere ikus daitezke espetxe zahar honetan.

## Historia

Urte luze hauetan, instalazio horren "bisitariak" mota askotakoak izan dira. Aipatzekoa dira 1835ean mehategiatan lan egitera erama zituzten hogeita sei gerra-preso. XX. mendean pixkanaka erabiltzeari utzi zioten.

## Erreferentziak

* ↑ https://goierriturismo.com/eu/non-jan/ostatu-zerain-jatetxea
* ↑ https://www.zerain.eus/zerbitzuak/1711ko-kartzela/
* ↑ https://www.kulturweb.com/adm/ficha.asp?tipoficha=1&que=557&id=30&L_Id=226&idioma=eu

## Kanpo estekak

* Espetxea eta ostatua bideo batean.
* Datuak: Q110311644
# Zeramida

Zeramida bi hidrokarburo katez osaturiko lipido saponifikagarria da, esfingolipidoen eta glukolipidoen oinarrizko egitura dena. Zelula mintzetan agertzen dira.

## Osagaiak

Bi osagai ditu:
* Esfingosina: 18 karbono dituen aminoalkohol asegabea da.
* Gantz azidoa: kate hidrokarbonatu luzea da, katearen muturrean karboxilo taldea (-COOH) duena.

## Garrantzia biologikoa

Funtzio nagusia esfingolipidoak eta glukolipidoak osatzea da. Honetaz gain zelula zaharren apoptosian laguntzen du.

## Erreferentziak

* 1 2 (Ingelesez) Haimovitz-Friedman, A.; Kan, C. C.; Ehleiter, D.; Persaud, R. S.; McLoughlin, M.; Fuks, Z.; Kolesnick, R. N.. (1994-08-01). «Ionizing radiation acts on cellular membranes to generate ceramide and initiate apoptosis.» Journal of Experimental Medicine 180 (2): 525–535. doi:10.1084/jem.180.2.525. ISSN 0022-1007. PMID 8046331. (Noiz kontsultatua: 2018-11-25).
* ↑ (Ingelesez) Hannun, Yusuf A.; Obeid, Lina M.. (2008-02). «Principles of bioactive lipid signalling: lessons from sphingolipids» Nature Reviews Molecular Cell Biology 9 (2): 139–150. doi:10.1038/nrm2329. ISSN 1471-0072. (Noiz kontsultatua: 2018-11-25).

## Kanpo estekak

* Datuak: Q424213
* Multimedia: Ceramides / Q424213
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Zeramikoaren Arkeologia Museoa

Atenasko Zeramikoaren Arkeologia Museoa, hiriko aztarnategi nagusienetako bat den Zeramiko hilerri atenastarreko toki arkeologikoan aurkitutako gauzen zati bat erakutsita dauden arkeologia museo txiki bat da.
Zeramikoaren esplorazioa, 1870etik, Société archéologique d'Athènesek zuzendu zuen. 1913tik aurrera, Institutu arkeologiko alemaniarrak jarraitu zuen.

## Zeramikoa

Zeramikoko hilerria kokatua izan zen auzoa, Atenasko antzinako hiriko inguruko gune batean zegoen, Atenasko agora eta Dípyloneko atearen artean. Izen hau, Eridano ibaiaren ertzean ezarri ziren buztingileengatik jaso zuen, eta bi zatitan banatua izan zen: harresiz kanpo eta harresiz barne, K. a. V. mendearen hasieran Temistoklesen harresia eraiki ondoren.

## Museoa

Museoa, 1937an eraiki zen, H. Johannes arkitektoaren planoen arabera, Gustav Oberlaenderren dohaintza bati esker. 1960ko hamarkadan, Boehringer anaien laguntzak, hedatzea ahalbidetu zuen. 2002an, antzinako eskulturen multzo baten aurkikuntza garrantzitsu bat gertatu zen, Ate Sakratuko kourosa bezala, honengatik, hau erakutsia izateko berriztatua izan delarik.
Kanpoaldean, bi ateetatik berehala, hiriko nekropoli nagusia eta Eleusisera zeraman bide sakratua daude. Museoan erakutsitako aurkikuntzen zati garrantzitsu bat, lurperaketetatik datoz. Hilarri, edalontzi eta hil estatuak dira.
Bildumak, modu kronologikoan antolatuta daude, patio estaliaren aldeak eratzen dituzten lau gelatan, non zenbait hilarri eta hil eskultura erakusten diren. Lehen hiru gelatan, edalontziak erakusten dira, eta, bestean, eskulturak.
Museoa, Ermou 148 kalean dago, kalerik komertzialenean, domekero tipikoki mediterraniarra den azokarekin.

## Kanpo estekak

* Datuak: Q2574469
* Multimedia: Kerameikos Archaeological Museum (Athens) / Q2574469
# Zeramika-ganibet

Zeramika-ganibeta edo ganibet zeramikoa ganibet mota bat da, zeinaren xafla, altzairua izan beharrean, zeramikazko materialez (askotan zirkonio dioxidoa) eginda dagoen. Ganibet mota honek bere ahoa askoz denbota gehiagoz mantentzen du altzairu herdoilgaitzezko xaflakoek baino. Horregatik esan ohi da ez direla zorroztu behar. Baina ezaugarri negatiboak dituzte, oso hauskorrak dira eta hausten dira erortzen direnean. Ganibet hauek ez dira % 100 zeramikazkoak metal nahikoa baitute metal detektagailuak detektatu ahal izateko ezkutuko arma gisa erabiltzea saihesteko.

## Ezaugarriak

Zirkonio dioxidozko ganibetak oso gogorrak dira, esate baterako, zeramikazkoak, 8.5raino iritsi arte Mohs eskalan, eta altzairuzkoak 6aren inguruan mugitzen diren bitartean.
Zeramikazko ganibetak ez dira porotsuak, eta elikagai desberdinak moztu ditzakete zaporeak batetik bestera eraman gabe.

## Kanpo estekak

* Datuak: Q1083265
* Multimedia: Ceramic knives / Q1083265
# Zeraingo bolatokia

Zeraingo bolatokia, baita ere Liztormendi bolatokia, Gipuzkoako herri horretan dagoen instalazioa da. Eraikitako euskal ondare nabariaren izendapena du. XX. mendeko eraikina da.

## Tradizioa

Bola jokoa Euskal Herrian tradizio handia duen kirola da. Zerainen ere oso zabalduta dago. Garai batean, bederatzi bolatoki zeuden herrian sakabanatuta, baina garrantzitsuena Herriko Plazako hau izan ohi da.

## Jokoaren ezaugarriak

"Jokoaren funtsa bolatokiaren barrenean dauden bederatzi "birlak" bide erdian dagoen "txaparroa" jo gabe botatzea da. Jokalari bakoitzak bost saiakera egiten ditu eta hauetan "birla" gehien botatzen duena izango da irabazlea. Bolak oholaren gainean arrastaka doanean ateratzen duen soinuak herritar nahiz bisitariak liluratzen jarraitzen ditu". Zeraingo Turismo Bulegoak taldeentzat bola-jokoa tailerra eskaintzen du.

## Erreferentziak

* ↑ https://www.euskadi.eus/y22-bopv/eu/bopv2/datos/2012/01/1200433a.pdf
* ↑ https://www.zerain.eus/zerbitzuak/bolatokia/

## Kanpo estekak

* Zeraingo Bolatokia Eusko Jaurlaritzaren Euskal Ondarearen webgunean.
* Datuak: Q65770424
* Multimedia: Zeraingo bolatokia / Q65770424
# Zeramika

Zeramika (grezieratik κεραμικός keramikos, erretako substantzia) buztinez edo portzelanaz ontziak sortzeko artea da, baita sortutako elementuen izena ere. Silikatoz eginiko hainbat produktu industrialez gainera, beroaren bidez sorturiko estalkiei ere deitzen zaie.
Zeramika egiteko prozesuan, lehenik buztina edo beste ekaiak txikitu edo ehotzen dira eta urarekin nahasten dira orea egiteko; orea estutu eta moldatu egiten da nahi den tankera emateko, gero lehortzen uzten da eta labean egosten da oso tenperatura handian. Zeramika-gaia apaindu ahal izateko, lehenengo kanpoaldetik berniza eman behar zaio. Zeramika gaiek ezaugarri hauek dituzte: erregaitzak dira, ez dute beroa eta elektrizitatea eroateko gaitasun handirik eta erresistentzia handikoak izaten dira, hauskorrak badira ere. Silizea (SiO$_2$) da zeramikaren oinarrizko gaia. Gaur egun, silikatoez gainera, beste ekai asko erabiltzen dira.

## Historia

Zeramika antzina-antzinako artea da, historiaurreko gizakiek dagoeneko erabiltzen zutena. Aztarna zaharrenak (K.a. 6000. urtekoak) Irango Hotu eta Belt haitzuloetan eta Jerikon aurkitu dira. Garai hartan eltzeak eskuz egiten zituzten, labe irekietan egosi, eta eguzkitan lehortzen zituzten. Zeramikaren garapenak buztina moldatzeko tornua eta buztina egosteko labe itxia ekarri zituen. Gai beiratuak ere erabiltzen hasi ziren, gero zeramika apaindu ahal izateko. Tornua egiptoarrek sortu zuten K.a. 3000. urte inguruan, eta handik Mesopotamiara, Kretara, Greziara eta gero Europa osora hedatu zen. Garai hartan Greziako zeramika margotuak goi-maila jo zuen Txinakoarekin batera; txinatarrek beiratzearen teknika hobetu eta portzelana asmatu zuten. Arabiarrek txinatarren aurkikuntzak zabaldu zituzten Mendebaldean Espainiatik barrena eta zeramika polikromatua landu zuten. K.o. XIII eta XIV. mendeetan Andaluzian azulejoak landu ziren gehienbat, eta Valentzian (Manises), toska. Errenazimentuaren garaian, Italian hormak mosaikoz apaintzeko zeramikak ospe handia izan zuen; aipagarriak dira Faenza, Forli, Siena, Gubbio eta Pesaroko lantegiak. XVII. mendean hasi ziren Europara iristen Txinako portzelanak, Europan bertan teknika berriak eragin zituztenak. Garai hartan sortu ziren Frantzian Mennecy, Chantilly eta Vincennesko eskolak, Sèvresko portzelana egiten zutenak. Alemanian portzelana gogorra asmatu zuten, eta XVIII. mendean berehala zabaldu zen Europa osoan. XX. mendean, artista ezagun batzuek, Picasso, Gaudí, Miró eta Llorens Artigasek besteak beste, zeramikazko artelanak egin izanak berrikuntza handia ekarri dio zeramikari.

## Ikus, gainera

* Portzelana
* Loza
* Faiantza
* Buztina
* Terra sigillata

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q45621
* Multimedia: Ceramics / Q45621
# Wong Wan Chau

Wong Wan Chau (txinera tradizionalez: 往灣洲; euskaraz: «uharte bikoitza») Txinako Herri Errepublikako Hong Kong administraturiko lurralde berezian dagoen uhartea da. 2,13 kilometro koadroko azalera dauka.

## Kokapena

Administratiboki uhartea Iparraldeko barrutian dago, hirigunearen ipar-ekialdean.

## Ikus, gainera

* Hong Kongeko uharteen zerrenda

## Kanpo estekak

* Datuak: Q3750692
* Multimedia: Double Island, Hong Kong / Q3750692
# Wonsheim

Wonsheim Alemaniako udalerria da. Renania-Palatinatua estatuan kokatuta dago, [[Alzey-Worms (barrutia)|Alzey-Worms]] barrutian. 2014an 876 biztanle zituen 8,79 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q562420
* Multimedia: Wonsheim / Q562420
# Wonesita

Wonesita silikato motako minerala da eta trioctahedral micas taldearen kidea da.

## Ezaugarriak

Wonesita silikato mineralaren formula kimikoa hau da: ${\ce {(Na,K)(Mg,Fe,Al)6((Al,Si)4O10)2(OH,F)4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Wonesite: Mineral information, data and localities.» www.mindat.org (Noiz kontsultatua: 12-05-2019).
# Wonfurt

Wonfurt Alemaniako udalerria da. Bavariako estatuan kokatuta dago, [[Haßberge (barrutia)|Haßberge]] barrutian. 2014an 1.896 biztanle zituen 17,37 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504695
* Multimedia: Wonfurt / Q504695
# Wong-Lau So-Han

Wong-Lau So-Han arkularia da. Hong Kong ordezkatu zuen 1984ko Udako Olinpiar Jokoetan.

## Erreferentziak

* ↑ Wong-Lau So Han
* ↑ So-Han WONG-LAU

## Kanpo estekak

* Datuak: Q84171900
# Wonsan

Wonsan (chosongul: 원|산|시) Ipar Koreako hiria eta portua da, herrialdearen hego-ekialdean dagoena, Japoniako itsasoaren ertzean. Aireportua dauka. 2013an 329.207 biztanle zituen.

## Geografia

Kangwon probintzian dago, Japoniako itsasoaren ondoan dago, Yonghung badiaren ertzean, Piongiang hiriaren ekialdean. Yonghung da Korea ekialdeko kostaldeko badiarik zabal eta babestuena).

## Klima

Klima kontinental hezea dauka, Dwa/Dfa Köppen sailkapenaren arabera.
Datu klimatikoak (Wonsan, North Korea) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 2.0 | 4.7 | 10.0 | 16.5 | 20.9 | 24.6 | 26.7 | 27.3 | 23.1 | 18.9 | 11.2 | 4.6 | 15.8 |
| Batez besteko tenperatura (ºC) | -1.8 | 0.4 | 5.8 | 12.1 | 16.5 | 20.8 | 23.9 | 24.5 | 19.7 | 14.6 | 7.3 | 1.0 | 12.1 |
| Batez besteko tenperatura minimoa (°C) | −5.5 | −3.6 | 1.7 | 7.7 | 12.2 | 17.1 | 20.9 | 21.4 | 16.3 | 10.5 | 3.6 | −2.6 | 8.3 |
| Pilatutako prezipitazioa (mm) | 36.8 | 25.3 | 23.1 | 40.8 | 80.1 | 135.1 | 280.2 | 211.1 | 213.1 | 120.1 | 55.9 | 27.8 | 1249.4 |
| Prezipitazio egunak (≥ 1 mm) | 5.4 | 3.8 | 4.6 | 6.8 | 8.0 | 12.1 | 15.4 | 12.5 | 10.5 | 7.0 | 5.8 | 3.5 | 95.4 |
| Eguzki orduak | 204.6 | 206.2 | 232.5 | 234.0 | 235.6 | 207.0 | 173.6 | 176.7 | 198.0 | 223.2 | 192.0 | 192.2 | 2475.6 |
| Iturria (1): Weather OnLine ||||||||||||||
| Iturria (2): Wetter Spiegel Online (eguzkia) ||||||||||||||

## Ekonomia

Arrantza, merkataritza (arroza, artatxikia, zura eta grafitoa esportatzen ditu) eta industria (burdinbiderako gaiak, ontziolak, zementua, destilategiak, janari industria, petrolio findegiak, kimika industria) dira ekonomia jarduera nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/4/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Wonsan, North Korea. (Noiz kontsultatua: 2018-4-24).
* ↑ Klimadaten. wetter.spiegel.de (Noiz kontsultatua: 2018-4-24).

## Kanpo estekak

* Datuak: Q109374
* Multimedia: Wonsan / Q109374
# Wonsees

Wonsees Alemaniako udalerria da. Bavariako estatuan dago, [[Kulmbach (barrutia)|Kulmbach]] barrutian. 2014an 1.122 biztanle zituen 36,79 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503602
* Multimedia: Wonsees / Q503602
# Wonneberg

Wonneberg Alemaniako udalerria da. Bavariako estatuan dago, [[Traunstein (barrutia)|Traunstein]] barrutian. 2014an 1.489 biztanle zituen 18 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q534090
* Multimedia: Wonneberg / Q534090
# Wonderwall (abestia)

Wonderwall Erresuma Batuko Oasis musika taldeak 1995ean (What's the Story) Morning Glory? diskoaren barnean kaleratu zuen abesti bat da, ziurrenik taldearen ospetsuena. Noel Gallagher musikariak emazte Meg Mathews-i ondu eta eskaini zion. 2001ean dibortziatu ziren.

## Kanpo estekak

* Oasis musika taldearen Wonderwall abestia entzungai (Ingelesez)
* Datuak: Q1045517
# Wong Tai Sin barrutia

Wong Tai Sin barrutia (txinera tradizionalez: 黃大仙區), Hong Kong osatzen duten 18 barrutietako bat da. Barrutiak 12,44 kilometro koadroko azalera eta 423.521 biztanle ditu azken erroldaren arabera.
Hong Kongen batez besteko dentsitatea baino gehiago dauka, 45.540 biztanle kilometro koadroko.

## Ikus, gainera

* Hong Kongen banaketa administratiboa

## Kanpo estekak

* (Ingelesez) Barrutiko gobernuaren webgunea.
* Datuak: Q878503
* Multimedia: Wong Tai Sin District / Q878503